TV7 JERUUSALEMMA UUDISED
Meie tänased teemad -
Iisraeli uus president on vastu iseseisva Palestiina riigi rajamisele
USA mõistis hukka raketirünnaku Lõuna-Iisraeli vastu
IDF peastaabiülem hoiatab dramaatilise ebastabiilsuse aja eest
Hamas röövis 3 juudi tudengipoissi
TV7 Jeruusalemma Uudistest - Shalom!
Israel Today kirjutab Iisraeli uuest presidendist
Reuven Rivlinist, kes on riigi kümnes president.
Rivlin võitis hääletuse teises voorus neljast rivaalist tugevaima
63 häälega. Võiduks oli vaja 61 häält.
74-aastane Rivlin on olnud Knesseti liige 25 aastat.
Pärast esmakordset valimist 1988. a
oli ta armee luureohvitser.
Rivlin sündis Jeruusalemmas ajal, mil valitses veel Briti mandaat.
Uus president on esimeste maale naasnud juutide järeltulija.
1809. a saatis tunnustatud rabinistlik õpetlane Vilniuse Gaon
Rivlini vanaisa rabi Hillel Rivlini Pühale maale
juudi asundustele maad hankima ja juudi kogukonda rajama.
Iisraeli uus president ja peaminister Netanyahu
kuulutvad samasse Likudi parteisse, kuid omavahel hästi läbi ei saa.
Tüli põhjuste kohta on eri arvamusi,
kuid eelmisel kuul olevat Netanyahu püüdnud kaotada
peamiselt tseremoniaalset presidendiametit,
et Rivlin presidendiks ei saaks.
Kui see ebaõnnestus, püüdis Netanyahu veenda
holokaustiohvrist nobelisti Elie Wieselit kandideerima.
Rivlinit tuntakse poliitikas enim
iseseisva Palestiina riigi rajamise vastasena.
Ta toetab populaarsemat ühe riigi lahendust,
kus palestiinlastele pakutakse ulatuslikumat autonoomiat.
Antud plaani järgi saaksid palestiinlased Iisraeli kodakondsuse,
kuid valiksid oma parlamendi,
ja kontrolliksid oma asju peamiselt ise, nagu praegugi.
Ynet Newsi teatel mõistis USA hukka eelmisel kolmapäeval Gazast
Lõuna-Iisraeli pihta tehtud raketirünnaku,
kus keegi viga ei saanud.
USA rõhutab Hamasi vastutust rannikul rahu säilitada,
mis viitab sellele, et USA pole valmis
Palestiina uut ühisvalitsust rünnaku eest vastutavaks pidama.
Palestiina militantide raketirünnak oli esimene
pärast president Abbasi moodustatud uut valitsust
ja Gazas vähemalt formaalselt võimu üle võtmist.
Iisrael lubas pidada Abbasi vastutavaks
iga piirkonnast lähtuva rünnaku eest,
kuigi praktikas valitsevad seal endiselt Hamasi militandid.
Iisraeli Õhujõud ründasid hiljem üht objekti Gaza põhjaosas.
Palestiina ametnike teatel sai rünnakus kolm inimest viga.
IDF teatel rünnati 33-aastast militanti,
kes on seotud Ülemaailmse Džihaadiga,
nimetus, mida IDF kasutab rühmituste kohta,
kes on al-Qaeda liikmed või seda oma eeskujuks peavad.
Iisraeli peaministri avalduse kohaselt
on Iisraeli poliitika selge: tappa need, kes neid tappa tahavad.
Netanyahu meenutas rahuvsvahelisele kogukonnale
Abbasi lubadust, et uus valitsus austab lepinguid Iisraeliga,
mis tähendab, et Abbas vastutab Hamasi ja teiste terrorirühmituste
laialisaatmise eest.
Abbasi kantselei mõistis raketitule hukka
ja õhutas Gaza militante austama varasemaid relvarahuleppeid.
Iisrael pidas hukkamõistu tühjaks retoorikaks,
kuid USA tervitas seda.
Vägivallaoht on üks Abbasi mitmetest väljakutsetest,
kui ta püüab 7-aastase tüli järel kaht piirkonda ühendada.
Abbasi uus 17-liikmeline valitsus juhib nii Gazat
kui Läänekalda osasid.
Hamasil pole tehnokraatlikus valitsuses mingit ametlikku rolli,
kuid see toetab ühisvalitsust
ja omab oma tuhandete relvastatud võitlejatega
tegelikku täitevvõimu.
Seni on USA ja EL tahtnud anda võimalust Abbasile,
kes pooldab vägivallatust.
Gaza militandid ja Hamasi liikmed on aastate kestel
Iisraeli tuhandeid rakette tulistanud, kuigi viimastel aastatel
on Hamas üldiselt ebaametlikku relvarahu järginud.
Lääne sõnul on Hamas terrorirühmitus
oma Iisraeli-vastaste tapvate rünnakute tõttu.
Abbasi väitel aga järgib uus valitsus tema programmi.
Israel Hayomi teatel hoiatas IDF peastaabiülem Benny Gantz
igaaastasel Herzliya konverentsil tõsise ebastabiilsuse aja eest
kogu Lähis-Idas.
Oma Lähis-Ida konfliktide ülevaates
nimetas Gantz regiooni viimastel aastatel väga rahutuks.
Iraani oht pole vähenenud.
Iraan pole tuumarelvapürgimustest loobunud
ja tuleb peatada, enne kui see tuumarelva saab,
mis viiks võidurelvastumiseni.
Iisrael võib rahvusvahelise kogukonna toel,
kas jõu abil või ilma, takistada Iraanil sihile jõudmast.
Süüria rindel ootab Iisraeli lähiaastail mitmeid kokkupõrkeid.
Süüria režiim laguneb nagu kaardimaja.
Kuni Süüria president Bashar Assad paigal püsib,
olulist lahendust ei saabu,
kuna võitlus käib tema vastu, mitte tuleviku eest.
Gantz hoiatas Süürias areneva radikaalse telje eest,
mida juhivad Iraan ja Liibanoni terrorirühmitus Hezbollah,
kes osaleb kõigis Süüria sündmustes.
Süürias kogub jõudu ka Ülemaailmne Džihaad.
Gantzi sõnul tabavad Iisraeli peagi Hezbollah rünnakud.
Hetkel Hezbollah siiski kardab lahinguid Iisraeliga
Liibanoni tabavate raskete kaotuste tõttu.
Gantz oli mures ka Gaza tohutu relvaarsenali pärast,
nagu kesk- ja pikamaaraketid.
Juudas ja Samaarias on kohalikke sündmusi,
millest võib areneda suurem konflikt.
Gantzi sõnul mõistavad nii Hamas kui Hezbollah lahingute hinda.
Nende vaenlaste eemalhoidmiseks peab IDF muganduma
ja kohanema kõigega, mida tulevik toob.
Iisrael peab säilitama ülevõimu merel, maal ja õhus,
ning ka luure valdkonnas, ütles IDF peastaabi ülem Gantz.
Arutz Sheva kirjutab Iisraelis eelmisel neljapäeval kadunud
kolmest koolipoisist.
Eelmisel pühapäeval teatas Netanyahu,
et poisid röövis Hamas ja hoiatas tõsiste tagajärgede eest.
AFP teatel eitasid nii Hamas kui PO oma osalust röövimises.
Netanyahu ütles USA välisministrile John Kerryle,
et poiste kadumine on seotud PO ja Hamasi leppimise
ja ühisvalitsuse moodustamisega.
Iisraeli Kaitsejõud korraldasid Juudas ja Samaarias
röövitud poisse otsides ulatuslikke haaranguid.
16- ja 19-aastaste poiste otsingud jätkuvad.
Uudiste eetriajaks polnud poiste saatuse kohta täpsemat infot.
Need olid meie tänased uudised. Shalom ja kohtumiseni!
Tõlge: Monika Jaaguri